ਮੋਮਿਨਾ ਦੁਰੈਦ
ਮੋਮਿਨਾ ਦੁਰੈਦ (ਜਨਮ 30 ਜੂਨ 1971) ਇੱਕ ਪਾਕਿਸਤਾਨੀ ਨਿਰਦੇਸ਼ਕ ਅਤੇ ਨਿਰਮਾਤਾ ਹੈ। ਉਹ ਇੱਕ ਟੀਵੀ ਚੈਨਲ ਹਮ ਟੀਵੀ ਦੀ ਸੀਨੀਅਰ ਨਿਰਮਾਤਾ ਅਤੇ ਕਰੀਏਟਿਵ ਹੈੱਡ ਹੈ। ਉਹ ਆਪਣੀ ਕੰਪਨੀ ਮੋਮਿਨਾ ਦੁਰੈਦ ਪਰੋਡਕਸ਼ਨਸ ਦੀ ਸੀਈਓ (CEO) ਹੈ। ਉਸਨੇ ਇਸ ਕੰਪਨੀ ਦੇ ਨਾਂ ਹੇਠ ਦਾਸਤਾਨ (2010), ਕੈਦ-ਏ-ਤਨਹਾਈ (2010-11), ਹਮਸਫ਼ਰ (2011-12), ਸ਼ਹਿਰ-ਏ-ਜ਼ਾਤ (2012), ਜ਼ਿੰਦਗੀ ਗੁਲਜ਼ਾਰ ਹੈ (2012-13), ਦਿਆਰ-ਏ-ਦਿਲ (2015), ਸਦਕ਼ੇ ਤੁਮਹਾਰੇ (2015), ਮਨ ਮਾਇਲ (2016), ਬਿਨ ਰੋਏ (2016-17) ਆਦਿ ਡਰਾਮਿਆਂ ਦਾ ਨਿਰਮਾਣ ਕੀਤਾ ਹੈ। ਇਹ ਸਾਰੇ ਡਰਾਮੇ ਆਪੋ-ਆਪਣੇ ਸਮਿਆਂ ਦੇ ਸ਼ਾਹਕਾਰ ਡਰਾਮੇ ਹਨ। 2015 ਵਿਚ , ਮੋਮਿਨਾ ਨੇ ਫਿਲਮ ਨਿਰਦੇਸ਼ਨ ਨੂੰ ਹੱਥ ਪਾਇਆ ਅਤੇ ਸਹਿਯੋਗੀ ਦੇ ਰੂਪ ਵਿਚ ਬਿਨ ਰੋਏ ਫਿਲਮ ਨਿਰਦੇਸ਼ਿਤ ਕੀਤੀ। ਫਿਲਮ ਨੂੰ ਕਾਫੀ ਆਲੋਚਨਾ ਤੇ ਪਰਸੰਸਾ ਪਰਾਪਤ ਹੋਈ। ਇਸੇ ਸਾਲ ਮੋਮਿਨਾ ਨੇ ਹਮ ਫਿਲਮਸ ਨਾਂ ਦਾ ਬੈਨਰ ਸ਼ੁਰੂ ਕੀਤਾ। 2015 ਵਿਚ ਉਸਦਾ ਨਾਂ ਪੌਂਡਸ ਵਲੋਂ ਅੈਲਾਨੀਆਂ ਦੁਨੀਆ ਦੀਆਂ 100 ਪਰੇਰਨਾਦਾਇਕ ਔਰਤਾਂ ਵਿਚ ਸ਼ਾਮਿਲ ਕੀਤਾ ਗਿਆ।